একটা বিশাল শ্মশানের চারপাশে ঘুরলাম অনেকক্ষণ। কার্লটন ইউনাইটেড সেমেট্রি। এর আশে পাশে কোথাও হবে নেইল স্ট্রিট। ম্যাপে তো সেরকমই দেখা যাচ্ছে। লাইগন স্ট্রিট আর প্রিন্সেস স্ট্রিটের কোণায় বেশ কয়েকটি উঁচু উঁচু বিল্ডিং। মনে হচ্ছে আবাসিক ভবন। নেইল স্ট্রিট কি এদিকে কোথাও? একটা কিশোরী মেয়েকে দেখলাম হাতে একটা প্লাস্টিকের ব্যাগ নিয়ে ভিজতে ভিজতে আসছে। দূর থেকে দেখে হঠাৎ পথের পাঁচালির দুর্গার কথা মনে পড়লো। গায়ের রঙ, মাথার চুল সব একই রকম। কেবল পোশাকটা ছাড়া।